เมื่อต้นปีก่อน 2560 หนูเคยเดินเหยีบยตะปู แผลค่อนข้างลึกค่ะ ไปรพ.ทำแผลและ ได้ฉีดวัคซีนบาดทะยักเข็มแรกค่ะ(กระตุ้น) แต่เข็มที่2และ3ลืมไปฉีดค่ะ แล้วเมื่อคืนโดนตะปูมีสนิมเกี่ยวค่ะ 3/4/61 แผลนิดเดียวค่ะ แต่มีเลือดออก หนูจำไม่ได้ว่าตอนเด็กๆฉีดวัคซีนบาดทะยักครบมั้ยค่ะ ตอนนี้ต้องฉีดวัคซีนบาดทะยักอีกมั้ยคะ รบกวนขอคำปรึกษาคุณด้วยนะคะ ขอบมากๆค่ะ
สวัสดีค่ะ หากในสมัยเด็ก ได้รับวัคซีนครบตามกำหนด (ในเด็กเล็กจะเป็นการฉีดวัคซีนรวมป้องกัน คอตีบ ไอกรน บาดทะยัก) เมื่อเกิดบาดแผลขึ้น จะแบ่งออกดังนี้1. หากเป็นแผลสะอาด ไม่มีเศษดิน เศษโคลนปนเปื้อนแผล แผลไม่ลึกมาก หากได้รับวัคซีนป้องกันบาดทะยักหรือคอตีบ-บาดทะยัก เข็มสุดท้ายมาไม่เกิน 10 ปี ไม่ต้องฉีดวัคซีนอีก2. หากแผลสกปรก บาดแผลลึก ปากแผลแคบ หากได้รับวัคซีนป้องกันบาดทะยักเข็มสุดท้ายมาไม่เกิน 5 ปี ไม่ต้องฉีดวัคซีนค่ะดังนั้นหากได้รับวัคซีนครบตามกำหนดในสมัยเด็กมาแล้ว และได้ฉีดวัคซีนป้องกันบาดทะยักไปเข็มสุดท้ายไปเมื่อปี 2560 จึงไม่จำเป็นต้องได้รับวัคซีนอีกค่ะแต่หากในสมัยเด็กไม่ได้รับการฉีดวัคซีนรวมโรคตามกำหนดอายุ ควรไปฉีดวัคซีนป้องกันบาดทะยักค่ะ โดยแนะนำให้ฉีดทั้งหมด 3 ครั้งตามกำหนดนัด ซึ่งจะเป็นการสร้างภูมิคุ้มกันให้มีไปได้ยาวนาน 10 ปี ทังนี้ในจำนวน 3 ครั้ง ควรมี 1 ครั้งที่เป็นวัคซีนรวมป้องกันคอตีบ-บาดทะยักค่ะนอกจากนี้ ควรดูแลทำความสะอาดแผล โดยหากแผลมีขนาดเล็กและสะอาด ให้ล้างทำความสะอาดด้วยสบู่หรือยาฆ่าเชื้อในครั้งแรก และทำความสะอาดแผลต่อทุกวันด้วยน้ำเกลือ เช็ดให้แห้ง อาจใส่ยาฆ่าเชื้อ เช่น โพไวโดน-ไอโอดีน (povidone-iodine) และหลีกเลี่ยงการโดนน้ำจนกว่าแผลจะหาย ระวังการโดนฝุ่นละอองต่างๆ โดยการปิดแผลด้วยผ้าสะอาดหรือผ้าก๊อซ